CELEX: 32010R0692
Language: bg
Date: 2010-07-30 00:00:00
Title: Регламент (ЕС) № 692/2010 на Комисията от 30 юли 2010 година относно класирането на някои стоки в Комбинираната номенклатура

3.8.2010   
            
            
               BG
            
            
               Официален вестник на Европейския съюз
            
            
               L 201/23
            
         РЕГЛАМЕНТ (ЕС) № 692/2010 НА КОМИСИЯТА
   от 30 юли 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Необходимо е при спазване на мерките, които са в сила в Европейския съюз относно системите за двоен контрол и за предварителен и последващ надзор на вноса на текстилни продукти в Европейския съюз, обвързващата тарифна информация, издадена от митническите органи на държавите-членки по отношение на класирането на стоките в Комбинираната номенклатура и която не отговаря на настоящия регламент, да може да бъде използвана от притежателя за период от 60 дни съгласно разпоредбите на член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   В зависимост от действащите в Европейския съюз мерки за двоен контрол и наблюдение на текстилните продукти преди и след вноса в Европейския съюз, обвързващата тарифна информация, издадена от митническите органи на държавите-членки, която не съответства на настоящия регламент, може да продължи да бъде използвана за период от 60 дни съгласно разпоредбите на член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 юли 2010 година.
      
         
            За Комисията
         
         Neelie KROES
         
            Заместник-председател
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Плътен, полукръгъл артикул с общи приблизителни размери 75 cm дължина × 45 cm широчина, изработен от тъкани от текстилни материали от предени кокосови влакна, които оформят по-голямата част от повърхността, с гумена основа. Артикулът е обточен с декоративен гумен кант. (Изтривалка)
                              Вж. снимка 652 (1).
                           
                        
               
                  5702 20 00
               
               
                  Класирането се определя от общите правила 1, 3, буква б) и 6 за тълкуване на Комбинираната номенклатура (ОПТ), забележка 2, буква а) към глава 40, забележка 1 към глава 46, забележка 1 към глава 57 и формулировката на кодовете по КН 5702 и 5702 20 00.
                  Кокосовите влакна представляват растителни текстилни влакна, които като предени попадат в позиция 5308 и поради това принадлежат към раздел XI (текстилни материали и изделия от тях) от Комбинираната номенклатура.
                  Повърхността на артикула е изработена от тъкана материя от прежда от кокосови влакна и от гума, където кокосовите влакна определят основната характеристика на повърхността по смисъла на ОПТ 3, буква б), тъй като позволява на хората да търкат или бършат подметките на обувките си и освен това кокосовите влакна оформят по-голямата част от повърхността.
                  Тъй като текстилният материал (тъкана материя от прежда от кокосови влакна) представлява откритата повърхност на артикула при употребата му, настоящият артикул представлява „подова настилка от текстилен материал“ по смисъла на забележка 1 към глава 57.
                  Поради своя размер, плътност, твърдост и здравина артикулът притежава обективните характеристики на подова настилка от текстилен материал (изтривалка).
                  Освен това текстът към позиция 5702 включва „други тъкани подови настилки от текстилни материали“, без да се прави разграничение по отношение на употребата на изтривалките в помещения или на открито и без да се уточнява големината.
                  Следователно съгласно забележка 2, буква а) към глава 40 настоящият артикул не може да бъде класиран в глава 40, тъй като тази глава не включва стоки от раздел XI (текстилни материали и изделия от тях).
                  Настоящият артикул не може да бъде класиран и в глава 46, тъй като съгласно забележка 1 към посочената глава тя не обхваща естествени текстилни предени влакна.
                  Ето защо артикулът следва да бъде класиран като подова настилка от текстилен материал в глава 57.
               
            
                  
                              2.
                           
                           
                              Плътен, правоъгълен артикул с приблизителни размери 60 cm дължина × 40 cm широчина, изработен от кокосови влакна, които оформят лицето. Кокосовите влакна са прикрепени към субстрат от поли(винилхлорид), който оформя основата. Артикулът е обточен с кант от поли(винилхлорид). (Изтривалка)
                              Вж. снимка 653 (1).
                           
                        
               
                  5705 00 90
               
               
                  Класирането се определя от общите правила 1, 3, буква б) и 6 за тълкуване на Комбинираната номенклатура (ОПТ), забележка 2, буква п) към глава 39, забележка 1 към глава 57 и формулировката на кодовете по КН 5705 и 5705 00 90.
                  Кокосовите влакна представляват растителни текстилни влакна по смисъла на позиция 5305 и поради това принадлежат към раздел XI (текстилни материали и изделия от тях) от Комбинираната номенклатура.
                  Повърхността на артикула е изработена от кокосови влакна и поли(винилхлорид), където кокосовите влакна определят основната характеристика на повърхността по смисъла на ОПТ 3, буква б), тъй като това позволява на хората да търкат или бършат подметките на обувките си.
                  Тъй като текстилният материал (кокосовите влакна) представлява откритата повърхност на артикула при употребата му, настоящият артикул представлява „подова настилка от текстилен материал“ по смисъла на забележка 1 към глава 57.
                  Поради своя размер, плътност, твърдост и здравина артикулът притежава обективните характеристики на подова настилка от текстилен материал (изтривалка).
                  Освен това позиция 5705 включва килими и подови настилки от текстилни материали, без да се прави разграничение по отношение на употребата на изтривалките в помещения или на открито и без да се уточнява големината (вж. също така обяснителните бележки към ХС към позиция 5705, първа алинея). Посочената позиция включва килимен текстил, при който използваната повърхност е прикрепена или към субстрат, или директно към лепило, което оформя субстрата (виж също така обяснителните бележки към ХС към позиция 5705, втора алинея, точка 1).
                  Следователно съгласно забележка 2, буква п) към глава 39 настоящият артикул не може да бъде класифициран в глава 39, тъй като тази глава не включва стоки от раздел XI (текстилни материали и изделия от тях).
                  Ето защо артикулът следва да бъде класиран като подова настилка от текстилен материал в глава 57.
               
            
         
      
         
      
         (1)  Снимката е само за информация.